  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Балезиное «Вместе против диабета» огъяросси акци улсын тазалык поезд вуиз. 300 пала улӥсьёс ӧнерчиос дорын эскерон ортчыны быгатозы. Со сярысь Удмуртиысь тазалыкез утёнъя министерстволэн пресс-службаез ивортӥз. Ужрадэз Владивостокын 11-тӥ куарусёнэ мытӥзы. Балезино 24-тӥ инты луиз, кытчы поезд вуиз. Каргуртын со кык нунал ужалоз. Акция Москваын 15-тӥ шуркынмонэ йылпумъяськоз. Акцие пыриськисьёс вирзэс эскерыны, ньылондорбезлы (щитовидная железа) УЗИ, электрокардиограмма лэсьтыны, пыктосэз шарянъя эскерон ортчыны, терапевтэн но эндокринологен кенешыны быгатозы. « Поездлэн Котькуд дугдоназ ми нуналлы быдэ 100-150 адямиез учкиськомы, эскериськомы, вань-а сакырвисёнзы яке ньылондорбез герӟаськем черъёссы » Тамара Пелевина, эмчи-эндокринолог Экеронъёсты эмчиос ёрос эмъяськонниосы келялозы, кытын адямиост азьланяз учкозы но эмъялозы. « «Тазалык поезд» акциез Россиысь тазалыкез утёнъя министерство но «РЖД-Медицина» адямиослэсь саклыксэс тазалыко улон сямлы но пуш секрецилэн безъёсыныз герӟаськем висёнъёсты ялонлы висъян понна радъя. II типъем сакырвисён туж вӧлмемын, Удмуртиысь 150 сюрслэсь трос мурт соин курадӟе, 3,5 сюрс черлан учыръёсты арлы быдэ шараяськомы » Марина Петренко, Удмуртиысь тазалыкез утёнъя министрлэн воштӥсез Тодэ вайытом, Удмуртиысь эмчиос диспасеризаци дыръя тужгес ӵем шараяськись висёнъёс сярысь веразы. Тегъёс: Тазалык Тазалыкезутёнъяминистерство поездъёс Балезино Удмуртия  